hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu ceb hu pt en en de hu hu hu hu ceb es es es hu hu en hu hu hu hu en hu hu hu hu de en hu hu hu hu en hu en hu en hu en hu en hu hu hu hu hu hu hu hu hu hu hu hu hu hu hu hu ast hu en hu hu en hu en hu en hu en hu en hu hu hu hu hu hu hu
Így válassz kerékpáros bukósisakot! | Hátszél
Üdvözöljük! Jelentkezzen be a fiókjába
A jelszót email-ben küldjük el.
Kerülj tökéletes összhangba a kerékpároddal — ebikesizerrel akciós áron!
Tudj meg mindent az elektromos teherkerékpárok állami támogatásáról: kinek, hogyan, miért…
Elektromos cargo bicikli állami támogatással: 800 teherbringára igényelhető 2022-ben
Biciklis kiegészítők szuper áron – szerezd be még ma!
Kezdőlap eTech Hírek Így válassz kerékpáros bukósisakot!
Így válassz kerékpáros bukósisakot!
Mind tudjuk, mennyire felszabadító tud lenni a kerékpározás: akár a városi cirkáláshoz vagy munkába járáshoz használod, akár a természetet veszed inkább célba és egyik hegyről gurulsz át a másikra. Bár a KRESZ szerint a bukósisak nem kötelező a kisebb teljesítményű (Pedelec 25 kategóriájú) ebike-ok használatához, azonban saját biztonságod érdekében minden elektromos kerékpárhoz javasoljuk viselését. Védd a fejed — csak egy van belőle!
Sisakválasztáskor természetesen a védelem és a biztonság, egy szóval a minőség a legfontosabb szempont. A sisaknak meg kell felelnie a nemzetközi szabványoknak. Mindig vedd figyelembe bringád típusát* és menettulajdonságait, felhasználási módját is, hiszen a bukó szempontjából sem mindegy, milyen célra használod. MTB vagy városi közlekedés? Válassz az adott célhoz illőt!
Az állíthatóság és a méret rendkívül fontos szempontok. Ismered a fejed körméretét és számításba veszed a pántok és a csat állítási lehetőségeit is, ugye? Szánj időt a kiválasztásra és a szakember segítségével történő, pontos beállításra. Szerencsére ma már a fejvédők amellett, hogy szükség esetén akár életet is menthetnek, igazán trendi kiegészítőnek számítanak: legyen mindig rajtad, ne csak veled! Keress olyat, ami illik hozzád (és persze a bicajod színéhez)!
Mintha rajtad sem lenne
Komfort mindenek előtt! Egy jó gép, egy kényelmes sisak és suhanhatsz is a naplementébe. A bukósisaknak tökéletesen és stabilan kell illeszkednie a megfelelő védelem érdekében, ideális párnázottsággal pedig növelhető a komfortérzet. A helyes méret mellett a fejforma is számít: nem vagyunk egyformák, szerencsére a sisakok sem azok! Próbálj fel számos verziót, s érezni fogod, melyik az, amelyik igazán precízen, mindenhol szorosan, mégis kényelmesen illeszkedik, s nem lötyög a fejeden, nincsen benne holttér. Csak semmi fejetlenség, ha a védelemről van szó!
Főleg a forró nyári napokon tudjuk igazán értékelni, ha olyan sisakot választunk, ami jól szellőzik. A szellőzőnyílások száma nem mindig mérvadó: a legmodernebb típusú sisakok akár kevesebb nyílással is el tudják érni a légáramlatok megfelelő elvezetését — a szélcsatornák miatt. Ebben az esetben is ajánljuk, hogy tegyél bennük egy próbakört, hiszen akkor is lehetnek egyéni preferenciáid, ha szellőzésről van szó: nők esetében a hosszú haj, fonott copf nyíláson való kényelmes kivezetése is fontos szempont lehet. Indulhat a vágta?
A sisak feladata az eséskor vagy ütközéskor bekövetkező erőhatások, ütések elnyelése. Kisebb balesetek után is javasoljuk a sisakok felülvizsgálatát, szükség esetén cseréjét, hiszen a fizikai erő hatására megváltozhat annak szerkezete, hajszálrepedések jöhetnek létre, így előfordulhat, hogy már nem biztonságos a viselése.
Szemüveges vagy? Ezt ajánljuk!
Ha szemüveget viselsz kerékpározáshoz, vidd magaddal a vásárlás előtt azt is! Az általunk forgalmazott márkák közül nagyszerű választást jelenthetnek a Casco fel- illetve lehajtható, lencsevédővel ellátott sisakjai. Ezek alatt elfér a normál, dioptriás szemüveged, a lencse megvédi a sérülésektől, sőt, napszemüvegként is viselkedhet.
Irány az ebikeshop.hu legközelebbi üzlete, ahol nemcsak felpróbálni tudod a különböző típusokat, hanem szakértői tanácsokkal is ellátunk, hogy megtaláld a számodra tökéletes modellt. Ha már nálunk jársz, mindenképp pattanj fel és teszteld le legújabb elektromos kerékpárjainkat is!
*Az s- és r-pedelec kerékpárokhoz a hatályos jogszabályok szerint nem elég a normál kerékpáros sisak!
Előző cikkFilm-és videóajánló, esős napokra és hosszú estékre
KAPCSOLÓDÓ CIKKEKTÖBB A SZERZŐTŐL
A kerékpáros biztonság forradalma
Az Eurobike 2022 legbizarrabb ebike-megoldásai
Riese & Müller Urban Line
Így válassz magadnak terepbringát!
Bosch Smart Systems – a biztonságos és gondtalan flow-élményért
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
A világ legnagyobb bringarajza
Csatlakozz hozzánk a Straván, tekerj és nyerj!
2011 óta foglalkozunk intenzíven pedelec kerékpárokkal. Prémium elektromos bicikliket értékesítő vállalkozásunk Magyarországon jelenleg piacvezető. Nálunk az ebike-ozás nemcsak munka, hanem szenvedély is! :) — Szatzger Ákos
ebike túra nagyobb csapatban1
filmajánló esős tavaszi estékre1
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
A világ legnagyobb bringarajza
© 2020 Ebringa Zrt. - Minden jog fenntartva!